作者:無名氏
標題:蘇子瞻醉寫赤壁賦・么篇
內容:今日有千鍾祿，往常無半日糧。十年禮義勤習講，半生鹽菜貧修養，才落得金章紫綬高名望。我將這五車黃卷隱胸中，才博得一輪皂蓋飛頭上。(王雲)左右將酒來，與學士滿飲一杯。(與眾把酒科，雲)便好道筵前無樂，不成歡笑。小官有家樂數人，著筵前吹彈歌舞為樂。下次小的每，與我喚出那侍妾來者。(外扮旦引眾旦上，雲)妾身乃王安石夫人也。今有蘇子瞻官拜端明殿大學士，俺相公今夜排設筵宴，請眾官並子瞻學士。為何夜間排宴？因妾身聞知子瞻有貫世之才，妾身要見一面。筵間出家樂侍妾數人，妾身隱於侍女之中，必然見之。可早來到虛簷之下也。(見科，王雲)你這十數個家樂侍女，則在於簾外，吹的吹，彈的彈，歌的歌。左右一壁廂將酒來，與學士、眾位相公遞一杯。(遞酒，樂聲響科，眾看科，正末背雲)此侍女中決有安石夫人。我著一個小伎倆，要賺出來。是好受用也呵。(唱)。